ལྔའི་ཚིག་དོན་རླབས་འཕྲེང་འབུམ་བརྩེགས་པའི།། ཆོས་མངོན་རྒྱ་མཚོའི་ཕ་རོལ་བརྒལ་བར་
g%379% z

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
ཤོག། དགག་སྒྲུབ་གནང་གསུམ་ཐེམ་སྐས་ལ་བརྟེན་ནས།། ཐར་ལམ་ནོར་བུའི་གླིང་དུ་བགྲོད་
པའི་ཐབས།། འདུལ་བ་འབུམ་སྡེའི་དགོངས་དོན་ལེགས་རྟོགས་ནས།། རྣམ་ཀུན་ཐུབ་པའི་བརྟུལ་
ཞུགས་འཛིན་པར་ཤོག། ཆོས་གཟུགས་སྐུ་གཉིས་བསྒྲུབ་པའི་ཐབས་ཀྱི་མཆོག། ཕྱིན་དྲུག་བསྡུ་
བ་རྣམ་བཞིའི་ཉམས་ལེན་ལ།། ཞེན་མེད་བསྐལ་པ་རྒྱ་མཚོར་སྤྱོད་ནུས་པའི། རླབས་ཆེན་སྙིང་སྟོབས་
སྩོལ་བར་བྱིན་གྱིས་རློབས།། ཕྱོགས་རེའི་གཞུང་དང་གདམས་ངག་རི་སུལ་རྣམས།། སོ་སོར་བགྲོད་པའི་
ངལ་བ་མ་བསྟེན་ཀྱང་།། མདོ་སྔགས་ལམ་རིམ་གོམ་སྟབས་གཅིག་གིས་ཀྱང་།། ཐུབ་བསྟན་ས་ཆེན་
ཕ་རོལ་སོན་པར་ཤོག། མ་ལུས་རྒྱལ་བའི་རིན་ཆེན་འབྱུང་བའི་གནས།། འཕགས་མ་ཁྱོད་ནི་ནོར་
འཛིན་དཔལ་མོ་དངོས།། རི་བོ་ནུ་འབུར་གཡོ་ལྡན་ས་གཞི་ལ།། ནོར་འཛིན་བུ་མོར་གྲགས་པ་
བཏགས་པའི་མིང་།། ཆོས་བརྒྱད་རྨོངས་པའི་མགྲིན་པ་སྔོ་ན་ཡང།། འཕགས་མའི་ཞབས་ཟུང་ཟླ་
བའི་ཅོད་པན་གྱིས།། ཕན་དང་བདེ་བའི་སྣང་བ་འབུམ་གསོ་བའི།། བདག་བློ་དབང་ཕྱུག་ཡོན་
ཏན་བརྒྱད་ལྡན་སྙམ།། འདི་སྣང་དལ་(༡༢ན)འབྱོར་ལྷ་ཡི་མེ་ཏོག་ཚལ།། འཕགས་མའི་བྱིན་རླབས་ཉི་
འོད་དང་གྲོགས་(འགྲོགས་)པའི།། ཕན་བདེའི་སྦྲང་རྩིའི་གེ་སར་མངོན་པ་ཡིས།། མཐར་བྱེད་བ་
མོར་འཕྱ་བ་ལྷུར་ལེན་ཤོག། ན་རྒའི་རི་མོ་མང་གཉེར་རྒན་པོའི་ལུས།། བྱིན་རླབས་བཅུད་ལེན་
རིལ་བུ་མྱང་ཙམ་གྱིས།། སྐད་ཅིག་གཞོན་ནུའི་ལང་ཚོར་སྨིན་པ་ཡིས།། ཡིད་ལ་སིམ་པའི་ཚོ་(ཚོར་
བ་)རྟག་འཆར་ཤོག། ལུས་སྲོག་རྒྱན་གྱི་སྙན་དངགས་གངས་ཀྱི་རི།། དནྜིའི་(དཎྜིའི་)ཞལ་ལུང་
ཉི་ཟེར་དང་གྲོགས་ཆབ།། བདག་བློ་གསེར་གྱི་གཡུར་(ཡུར་)བུས་རབ་དྲངས་ཏེ།། བསྟོད་ཚིག་
བདུད་རྩིའི་རྫིང་བུ་འདི་འཁྱིལ་ལོ། །
ཞེས་རྒྱལ་བའི་ཡུམ་མཆོག་བཅོམ་ལྡན་ཚེ་སྦྱིན་མ་ལ་བསྟོད་པ་དད་པའི་ལྕགས་ཀྱུ་ཞེས་བྱ་བ་འདི་ནི། ཕྱི་ནང་རིགས་(རིག་)པའི་
གནས་ལ་བློ་གྲོས་ཀྱི་པདྨོ་རབ་ཏུ་རྒྱས་པ་དགེ་སློང་དཀོན་མཆོག་ཆོས་འཕེལ་གྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་
པའི་ཡི་གེ་བ་ནི་སོ་ཉིད་དགེ་སློང་འཇམ་དབྱངས་ཤེས་རབ་ཀྱིས་བགྱིས་པ་[དགེ་ལེགས་]འཕེལ།
#38000

༄༅། །བསྟོད་ཚོགས་དངོས་གྲུབ་འགུགས་ པའི་ལྕགས་
དྲུག་པ། དཔལ་ཧེ་རུ་ཀའི་ལྷ་ཚོགས་ལ་བསྟོད་པ་དཔའ་
བོ་དགྱེས་པའི་གླུ་དབྱངས་ཞེས་བྱ་བ་བཞུགས་སོ།།
བླ་མ་དང་དཔལ་འཁོར་ལོ་སྡོམ་པའི་ལྷ་ཚོགས་དབྱེར་མ་མཆིས་པའི་ཞབས་ལ་ཕྱག་
འཚལ་ཞིང་སྐྱབས་སུ་མཆིའོ།། ཚེ་རབས་ཐམས་ཅད་དུ་རྗེས་སུ་བཟུང་དུ་གསོལ། བློ་བཟང་མཁྱེན་
བརྩེའི་ཟླ་བའི་འོད་ཟེར་གྱིས།། ཐུབ་བསྟན་ཀུ་མུད་བཞད་པའི་དཔལ་ཡོན་ཅན།། འཇིགས་མེད་
ལུང་གིས་རྒྱ་མཚོའི་གོས་ཅན་ཁྱོན།། དབང་བསྒྱུར་བླ་(༡༢བ)མའི་ཞབས་ལ་ཕྱག་བྱས་ཏེ།། བདེ་
ཆེན་བདག་ཉིད་སྤྲོས་བྲལ་ཆོས་ཀྱི་སྐུ། རྒྱ་མཚོ་ཆེ་ལ་རླབས་ཀྱི་ཕྲེང་བ་བཞིན།། མཐའ་ཡས་
གདུལ་བྱའི་བསམ་པའི་དབྱེ་བ་ལས།། སྒྱུ་འཕྲུལ་དྲ་བའི་ལྷ་ཡི་འཁོར་ལོ་བསྟོད།། དཔའ་བོ་དཔའ་
མོ་བྱེ་བ་རོལ་བའི་གནས།། མེ་རིས་ཡོངས་བསྐོར་ཕྱོགས་མཚམས་དུར་ཁྲོད་བརྒྱད།། རིགས་ལྔའི་
ཡེས་(ཡེ་)ཤེས་འཁོར་ལོ་ལྔར་ཤར་བ།། དག་པའི་ཕོ་བྲང་ཆེན་པོར་ཕྱག་འཚལ་ལོ།། སྲིད་དང་ཞི་
བའི་རྒུད་པ་སྤངས་པའི་ཕྱིར། འཇིགས་བྱེད་ཆུང་མར་བཅས་པའི་མགོ་བོ་ན།། སྟོང་དང་སྙིང་
རྗེའི་ཟུང་མཚོན་དགའ་མ་དང་།། ལྷན་ཅིག་མཉམ་པར་སྦྱོར་ལ་ཕྱག་འཚལ་ལོ།། མི་འགྱུར་བདེ་
ཆེན་དབང་སྔོན་མདངས་ལྡན་ཞིང་།། རྣམ་ཐར་སྒོ་བཞིའི་ཞལ་བཞི་རྣམ་པར་མཛེས།། དུས་
གསུམ་གསལ་གཟིགས་ཡེ་ཤེས་སྤྱན་གསུམ་བསྒྲད།། མཆེ་གཙིག་(གཙིགས་)བདུད་བཞི་འཇོམས་
ལ་ཕྱག་འཚལ་ལོ།། བཅུ་གཉིས་ཕྱག་གིས་སྲིད་པའི་ཡན་ལག་བཅད།། ཕྱི་ནང་སྤྱན་གྱིས་རབ་
དཀར་ཟླ་བའི་འོད།། བདུད་རྩིར་ཞུ་བའི་ལུས་ཀུན་དགའ་བདེས་ཁྱབ།། ཟླ་ཚེས་ཐལ་བས་རྒྱན་ལ་
ཕྱག་འཚལ་ལོ།། མི་འགྱུར་ལྷན་གཅིག་སྐྱེ་དགའ་དེ་ཡི་སྒྲས།། རྒྱལ་བ་རྣམས་ཀྱི་ཐུགས་རྗེས་བསྐུལ་
(སྐུལ་)བྱེད་པ།། དྲི་ཤུལ་ཁ་ཊཱཾ་ཐོད་པའི་ཌ་མ་རུ།། དྲག་ཏུ་འཁྲོལ་བར་མཛད་ལ་ཕྱག་འཚལ་ལོ།།
ཡེ་ཤེས་ཀྱིས་འཆང་རྡོ་རྗེའི་ཞགས་པ་འཛིན།། བདག་མེད་རྟོགས་པའི་སྒོ་གསུམ་མཐའ་འཛིན་
གཅོད།། ཁམས་གསུམ་ཉོན་(༡༣ན)མོངས་རྣམ་འབིག་(འབིགས་)གྲི་གུག་དང་།། དགྲ་སྟ་རྩེ་
381A

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
གསུམ་བསྣམས་ལ་ཕྱག་འཚལ་ལོ།། སྐྱེ་འཆིའི་རྒྱུན་བཅད་སྤྲོས་པ་ཀུན་ཟད་པའི།། མྱང་འདས་
དམ་པ་མཚོན་པའི་ཚངས་མགོ་འཛིན།། མགོན་ཁྱོད་སྐུ་ཡི་རྣམ་འགྱུར་རེ་རེས་ཀྱང་།། འགྲོ་ལ་
ལམ་བཟང་སྟོན་ལ་ཕྱག་འཚལ་ལོ།། རྡོ་རྗེ་དྲིལ་བུ་བསྣམས་པའི་ཕྱག་གཉིས་ཀྱིས།། ཤེས་རབ་ཕག་
མོར་འཁྱུད་ཅིང་དམ་དུ་སྒེག། ཆགས་སྡང་འཇོམས་ཤིང་གཏི་མུག་རལ་བྱེད་པའི།། སྟག་ཤམ་
གླང་ལྤགས་བགོས་ལ་ཕྱག་འཚལ་ལོ།། གཟུགས་སྐུས་འགྲོ་དོན་མཛད་པའི་ཐོད་སྐམ་ལྔ།། ཡོན་
ཏན་ཡར་ལྡན་རལ་བ་གྱེན་དུ་བརྫེས།། ཕ་རོལ་ཕྱིན་དྲུག་དབྱངས་གསལ་རང་བཞིན་གྱི།། རུས་
རྒྱན་མགོ་འཕྲེང་འཕྱང་ལ་ཕྱག་འཚལ་ལོ།། སྟོང་ཕྲག་ཉི་མའི་འོད་ལྡན་གཟི་བརྗིད་ཅན།། ཤེས་
རབ་རང་བཞིན་ལི་ཁྲིའི་མདངས་ལྡན་པ།། བརྒྱ་ཕྲག་ཉམས་ཀྱི་བདེ་སྟོང་འཇོ་སྒེག་ཅན།། བཅོམ་
ལྡན་རྡོ་རྗེ་ཕག་མོར་ཕྱག་འཚལ་ལོ།། ཅུང་ཟད་དགོད་ཅིང་དགའ་བའི་བ་སྤུ་ལངས།། གཅེར་བུ་
སྐྲ་འཁྲོལ་བདེ་བ་སྟེར་ལ་མྱུར།། རང་ཕྱོགས་གཙོ་བོའི་ཞལ་གྱི་འོད་ཟེར་འཕྲོ།། བདེ་ཆེན་འཁོར་
ལོའི་ལྷ་ལ་ཕྱག་འཚལ་ལོ།། རྡོ་རྗེའི་རིགས་ལྡན་རུས་པའི་རྒྱན་འཕྲེང་འཁྲོལ།། ཤེས་རབ་མཛེས་
མའི་འདོད་ཡོན་དཔལ་ལ་ཆགས།། བཻཌྰུར་ཞུ་(ཞུན་)མའི་འོད་ཀྱི་རྩེ་དགའ་འཁྱུད།། ཐུགས་ཀྱི་འཁོར་
ལོའི་ལྷ་ལ་ཕྱག་འཚལ་ལོ།། (༡༣བ) པདྨའི་རིགས་ཅན་ཕྱག་རྒྱ་དྲུག་དང་ལྡན།། དགའ་མའི་མ་མཆུས་
སྦྲང་རྩིའི་མྱོས་པ་འཛིན།། པདྨ་ར་གའི་ལྷུན་པོ་ལྟར་མཛེས་པ།། གསུང་གི་འཁོར་ལོའི་ལྷ་ལ་ཕྱག་འཚལ་
ལོ།། ཞི་བའི་ཉམས་ལྡན་རྣམ་སྣང་རིགས་ལ་གནས།། ཤེས་རབ་དགའ་མར་འཁྱུད་པའི་གར་སྟབས་
བསྒྱུར།། ཟླ་བའི་གོས་གྱོན་ཤེལ་དཀར་ལྷུན་པོ་བཞིན།། སྐུ་ཡི་འཁོར་ལོའི་ལྷ་ལ་ཕྱག་འཚལ་ལོ།། སྒོ་དང་
འཚམས་(མཚམས་)སུ་ཡི་དྭགས་གདན་ལ་བཞེངས།། བགེགས་རྣམས་མཐར་བྱེད་དྲག་ཤུལ་རབ་ཏུ་
ཆེ།། ཕྱོགས་ཀྱི་གོས་ཅན་སྐྲ་བཀྲོལ་དངོས་གྲུབ་སྟེར།། དམ་ཚིག་འཁོར་ལོའི་ལྷ་ལ་ཕྱག་འཚལ་ལོ།། ཤིན་
ཏུ་སྙིགས་མར་གྱུར་པའི་དུས་ཀྱི་མཐར།། བྱིན་རླབས་མྱུར་ཞིང་མཐུ་དཔུང་ལྷག་པར་འཕེལ།། ཡིད་
ལྟར་མྱུར་བའི་ཤུགས་ཀྱིས་རྗེས་འཛིན་པ།། དེའི་ཕྱིར་མགོན་ཁྱོད་ཕོངས་པ་བདག་གི་སྐྱབས།། བདག་
གིས་ཐོགས་མེད་ནས་བསགས་སྡིག་ལྟུང་ཚོགས།། ཕྱི་རོལ་ཉེར་འཚེ་ཚོགས་དང་ལྷན་ཅིག་ཏུ།། ལྷག་
མེད་མྱུར་དུ་ཞི་ཞིང་ལུང་རྟོགས་ཀྱི།། ཡོན་ཏན་ཡར་ངོའི་ཟླ་ལྟར་འཕེལ་བར་ཤོག། རབ་འབྱམས་དག་
པའི་ཞིང་ལ་དབང་འབྱོར་ཞིང་།། གང་འདུལ་སྤྲུལ་བས་འགྲོ་བ་འདྲེན་པ་དང་།། རང་སེམས་ལྷན་སྐྱེས་
3829-7

༄༅། །བསྟོད་ཚོགས་དངོས་གྲུབ་འགུགས་ པའི་ལྕགས་ཀྱུ།
དགའ་བས་གང་སྣང་ཀུན།། བདེ་སྟོང་རོལ་བར་འཆར་བར་བྱིན་གྱིས་རློབས།། སྲིད་པའི་དཔལ་འབྱོར་
མེ་འོབས་ལྟར་མཐོང་ཞིང་།། མི་རྟག་དྲན་པས་སྐྱོ་ཤེས་ངེས་འབྱུང་འཕེལ།། འགྲོ་ཀུན་ཕ་མར་ཤེས་པའི་
བརྩེ་དང་བྱམས། མགོན་པོ་སྤྱན་རས་གཟིགས་དང་(༡༤ན)མཚུངས་པར་ཤོག། མགོན་ཁྱོད་ཐུགས་རྗེ་
སྒྲོན་མེས་ཕྱོགས་ཀུན་ཏུ།། སྣང་བའི་གཟི་བརྗིད་འབར་བའི་བདག་གི་ནི།། མི་དགེ་རྒུད་པའི་མུན་སྟུག་
དྲུང་(དྲུངས་)ཕྱུང་ནས།། རྟག་ཏུ་བདེ་དགས་འཚོ་བར་བྱིན་གྱིས་རློབས།། བདག་ནི་གང་གནས་འཁོར་
སློབ་སྦྱིན་བདག་ལ།། ཆོས་དང་བཀྲ་ཤིས་རབ་ཏུ་འཕེལ་བ་དང་།། འཇིག་རྟེན་ཐམས་ཅད་རྟག་ཏུ་བདེ་
བ་སོགས།། གང་བསམ་ཡིད་བཞིན་འགྲུབ་པའི་བཀྲ་ཤིས་ཤོག །
ཞེས་(ཅེས་)དཔལ་ཧེ་རུ་ཀའི་ལྷ་ཚོགས་ལ་བསྟོད་པ་དཔའ་བོ་དགྱེས་པའི་གླུ་དབྱངས་ཞེས་བྱ་བ་འདི་ནི། མདོ་སྔགས་རིག་གནས་
ཀུན་ལ་མཁྱེན་དཔྱོད་ཕུན་སུམ་ཚོགས་པ་རབ་འབྱམས་པ་འཇིགས་མེད་ཀྱིས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་ཆོས་གྲྭ་
ཆེན་པོ་བཀྲ་ཤིས་འཁྱིལ་གྱི་གཟིམ་ཆུང་ཡིད་དགའ་ཆོས་འཕེལ་དུ་སྦྱར་པའི་ཡི་གེ་བ་ནི་རྒྱལ་མོ་རོང་བ་འཇམ་དབྱངས་བློ་གྲོས་སོ།། མངྒ་ལཾ།
བདུན་པ། འཕགས་མ་ཡིད་བཞིན་འཁོར་ལོའི་བསྟོད་
པ་རིན་ཆེན་བུམ་བཟད་ཞེས་བྱ་བ་བཞུགས་སོ།།
ཨོཾ་བདེ་ལེགས་སུ་གྱུར་ཅིག། འཇིག་རྟེན་དབང་ཕྱུག་ཐུགས་རྗེའི་རྒྱ་མཚོ་ལས།། ལེགས་
འོང་འཛུམ་འཕྲེང་ཟླ་བའི་འོད་ཟེར་གྱིས།། མཐའ་དག་རྫོགས་ལྡན་གསལ་བའི་དཔལ་འཛིན་
པ།། རྗེ་བཙུན་ཡིད་བཞིན་འཁོར་ལོའི་ཞབས་ལ་འདུད།། ཤིན་ཏུ་ཞི་ཞིང་སྒེག་པའི་ཉམས་ལྡན་
ཅིང་(ཞིང་)།། པད་དཀར་ཟླ་བའི་གདན་ལ་འགྱིང་བའི་ལྷ།། བརྒྱད་གཉིས་ལང་ཚོའི་དཔལ་
ལྡན་རྒྱལ་བའི་ཡུམ།། འགྲོ་བའི་ཡིད་བཞིན་འཇུག་(༡༤བ)ལ་ཕྱག་འཚལ་ལོ།། ཞལ་གཅིག་ཕྱག་
གཉིས་གཡས་པའི་མཆོག་སྦྱིན་གྱིས།། ཞི་རྒྱས་དབང་དང་མཆོག་གི་དངོས་གྲུབ་ཀྱང་།། མྱུར་དུ་
སྩོལ་མཛོད་འཆི་བདག་འཇོམས་པའི་གཉེན།། རྒྱལ་ཡུམ་སྒྲོལ་མའི་ཞབས་ལ་ཕྱག་འཚལ་ལོ།།
རབ་དཀར་ཆུ་སྐྱེས་འདབ་མ་གསུམ་མངའ་བ།། ཁོང་ནས་འཛུམ་པའི་གེ་སར་དགོད་པ་ཡིས།།
383

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
རྒྱལ་བ་བསྐྱེད་མཛད་ཕ་རོལ་ཕྱིན་མའི་གཟུགས།། སྐྱབས་སྦྱིན་ཕྱག་རྒྱས་བསྣམས་ལ་ཕྱག་འཚལ་
ལོ།། རྣམ་ཐར་སྒོ་བཞིའི་སྤྱན་རས་མེ་ལོང་དུ།། རབ་འབྱམས་ཤེས་བྱའི་གཟུགས་བརྙན་མ་ལུས་
པ།། མ་འདྲེས་གསལ་བར་སྟོན་པའི་ཐུགས་རྗེ་ཅན།། མཁྱེན་པའི་སྤྱན་ཡངས་མ་ལ་ཕྱག་འཚལ་
ལོ།། མཐོན་མཐིང་ཁུག་པ་ལྔ་རུ་བཅིང་བའི་(བཅིངས་པའི་)སྐྲ།། སིལ་བུར་འཕྱང་བས་སྐུ་སྟོད་
རབ་ཏུ་ཁེབས།། གསེར་གྱི་དབུ་རྒྱན་ནོར་བུའི་ཕྲ་ཅན་གྱིས།། ཉི་མའི་འོད་ཟེར་འཕྲོག་ལ་ཕྱག་
འཚལ་ལོ།། ཆོས་ཀྱི་སྐུ་ལ་སྣང་བ་མཐའ་ཡས་ཤིང་།། ལོངས་སྤྱོད་རྫོགས་སྐུ་ཚེ་མཐའ་ཡས་པར་
གྲགས།། སྤྲུལ་པའི་སྐུ་ནི་འོད་དཔག་མེད་པ་ཉིད།། རིགས་ཀྱི་བདག་པོར་བཞུགས་ལ་ཕྱག་འཚལ་
ལོ།། འཇའ་ཚོན་ལྟར་བཀྲའི་ལྷ་རྫས་ན་བཟའ་གསོལ།། དབུ་རྒྱན་སྙན་རྒྱན་མགུལ་རྒྱན་དཔུང་
རྒྱན་དང་།། ཕྱག་ཞབས་གདུ་བུ་རིན་ཆེན་སྐ་རགས་སོགས།། བཀོད་ལེགས་རྒྱན་གྱིས་མཛེས་ལ་
ཕྱག་འཚལ་ལོ།། ཟླ་འོད་དང་འགྲོགས་མུ་ཏིག་འཁྲི་ཤིང་བཞིན།། རབ་རྒྱས་ལང་ཚོ་གསར་བའི་མེ་
ཏོག་གིས།། ཐུབ་རྣམས་དགྱེས་པའི་སྤུ་ལོང་(༡༥ན)འཛིན་བྱེད་པ།། རྒྱལ་ཡུམ་དགེ་མའི་ཞབས་
ལ་ཕྱག་འཚལ་ལོ།། ཐུགས་ཀར་དབྱངས་ཡིག་ཉིན་བྱེད་དཀྱིལ་འཁོར་ལ།། གསལ་བྱེད་སྔགས་
འཕྲེང་ཟླ་བའི་འོད་ཟེར་འཕྲོ།། རྟེན་འབྲེལ་རྒྱུ་སྐར་བྱེ་བའི་འཛུམ་འཕྲེང་ཅན།། ཤེས་རབ་འཁོར་
ལོ་སྙིང་གི་དབུས་སྒོམ་(བསྒོམས་)ནས།། བླ་མེད་གཟུང་སྔགས་ཡི་གེ་བཅུ་བ་ནི།། ཉིན་མཚན་དུས་
དྲུག་གཡེངས་མེད་བགྲང་གྱུར་ན།། འཆི་བདག་ལས་རྒྱལ་རབ་འབྱམས་ལས་ཀུན་དང་།། བླ་མེད་
བྱང་ཆུབ་སྩོལ་ལ་ཕྱག་འཚལ་ལོ།། ངེས་པར་འཆི་དང་ནམ་འཆི་ངེས་མེད་པར།། གསུང་དེའང་
འཕགས་མའི་བྱིན་བརླབས་(རླབས་)ཐོབ་རྣམས་ལ།། དྲང་བའི་དོན་དུ་ངེས་པར་འགྱུར་བ་སྟེ།།
འཆི་མེད་རིག་འཛིན་སྩོལ་ལ་ཕྱག་འཚལ་ལོ།། ཁྱོད་སྐུ་འོད་ཟེར་བྱེ་བ་ཕྲག་བརྒྱ་ཡི།། གྲངས་མེད་
ཞིང་མཆོག་མ་ལུས་འགེངས་མཛད་ཅིང་།། འོད་ཟེར་རེ་རེས་ཁྱོད་ཀྱི་སྤྲུལ་པ་རེ།། ཞིང་རྣམས་
བདག་ཏུ་བཟུང་ལ་ཕྱག་འཚལ་ལོ།། ཡན་ལག་བརྒྱད་ལྡན་ཁྲུས་ཀྱི་རྫིང་བུ་དང་།། པདྨ་ཨུཏྤལ་ཙན་
དན་སྤྲུལ་(སྦྲུལ་)སྙིང་སོགས།། ཉི་ཟླ་ནོར་བུ་ཞལ་ཟས་རོ་བརྒྱ་བ།། དྲི་ཟའི་གླུ་དབྱངས་སྟོང་གིས་
མཆོད་པར་བགྱི།། ཐུབ་ཆེན་རྒྱལ་བའི་བསྟན་པ་སྤེལ་བ་དང་།། རྣམ་མང་རང་གཞན་དོན་ཆེན་
བསྒྲུབ་པ་དང་།། སྣ་ཚོགས་བསོད་ནམས་ཕུང་བོ་སྤེལ་བའི་སླད།། ལུས་འདི་རིང་དུ་འཚོ་བར་བྱིན་
z384%

༄༅། །བསྟོད་ཚོགས་དངོས་གྲུབ་འགུགས་ པའི་ལྕགས་
གྱིས་རློབས།། དུག་དང་ཤུ་བ་གཡན་པ་མཛེ་སོགས་(༡༥བ)ནད།། ཀླུ་དང་དུག་སྦྲུལ་གཅན་གཟན་
འཚེ་བ་ཀུན།། དགྲ་དང་དབུལ་ཕོངས་མཚོན་གྱི་འཇིགས་པ་སོགས།། དུས་མིན་འཆི་བ་ཐམས་
ཅད་ཞི་བར་མཛོད།། རབ་དཀར་ཆོས་སྤྱོད